
	audito ataskaita

	dėl birštono gimnazijos finansinių ataskaitų rinkinio ir biudžeto sąmatų vykdymo ataskaitų rinkinio už 2014 metų pirmą  pusmetį

	


2014 m. spalio 03 d. Nr. 3-19
ĮŽANGA

Auditas atliktas Birštono savivaldybės kontrolės ir audito tarnybos kontrolierės 2014-09-01 pavedimu Nr. 2-13.


Auditą atliko Birštono savivaldybės kontrolės ir audito tarnybos kontrolierė Zita Pranckevičienė.


Audito tikslas –  Birštono gimnazijoje įvertinti vidaus kontrolę, įskaitant finansų valdymą, savivaldybės turto valdymo, naudojimo, disponavimo juo teisėtumą ir pareikšti nepriklausomą nuomonę dėl 2014 metų pirmo pusmečio finansinių ir kitų ataskaitų tikrumo ir teisingumo ir įvertinti 2014 metų pirmo pusmečio biudžeto asignavimų planavimą ir jų teisinį panaudojimą. Įvertinti, ar įstaigos finansinė atskaitomybė visais reikšmingais atžvilgiais tikrai ir teisingai parodo finansinę būklę, veiklos rezultatus ir pinigų srautus, ar įstaigos finansinė atskaitomybė parengta pagal Lietuvos Respublikos galiojančius teisės aktus, reglamentuojančius buhalterinę apskaitą ir finansinės atskaitomybės sudarymą, taip pat kitus teisės aktus, ar įstaigos parengtame aiškinamąjame rašte prie 2014 metų pirmo pusmečio finansinių ataskaitų pateikti duomenys atitinka finansinės atskaitomybės duomenis.

Audituojamas subjektas – Birštono gimnazija (toliau – Gimnazija), adresas Kęstučio g. 29, Birštonas. Įmonės kodas 19024831.

Audituojamu laikotarpiu direktoriaus pareigas atliko  Alvydas Urbanavičius, vyriausiąja buhaltere dirbo Janė Čepienė.


Audito objektas – Gimnazijos 2014-06-30 būklei sudaryta finansinė apyskaita, biudžeto išlaidų samatų vykdymo ataskaitos ir 2014 metų pirmo pusmečio sandoriai.


Audito ataskaita pateikia tik audito metu atliktus ir nustatytus dalykus, o nepriklausoma nuomonė apie finansinę atskaitomybę ir kitas ataskaitas, savivaldybės lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams pareiškiama audito išvadoje.

                       BENDRA INFORMACIJA APIE AUDITUOJAMĄJĮ SUBJEKTĄ 
                  Įstaiga yra pelno nesiekianti savivaldybės institucija, įsteigta, reorganizuojama ir likviduojama vadovaujantis Lietuvos  Respublikos įstatymais ir kitais teisės aktais.Gimnazija savo veikloje vadovaujasi Lietuvos Respublikos Konstitucija, Civilinio kodekso, Lietuvos Respublikos Švietimo ir  kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Birštono savivaldybės tarybos sprendimais ir 2007-05-28 d. Birštono savivaldybės tarybos sprendimu Nr. 68 patvirtintais Birštono gimnazijos nuostatais, 2014 metais yra parengtas naujos redakcijos nuostatų projektas. Gimnazija yra bendrojo pobūdžio mokyklinė ugdymo įstaiga įgyvendinanti valstybės ir savivaldybės funkcijas ir išlaikoma iš Birštono savivaldybės biudžeto asignavimų, bei gaunanti kitas lėšas, gimnazija turi paramos gavėjo statusą. Gimnazijos steigėjas yra Birštono savivaldybė, savininko teises ir pareigas įgyvendinanti institucija yra Birštono savivaldybės taryba. 
                Gimnazija vykdo vaikų poreikius atitinkantį bendrojo lavinimo ugdymą, pradinį ugdymą, pagrindinį mokinių ugdymą, mokinių vasaros stovyklas ir mokinių nemokamą maitinimą. Pradinio ugdymo tikslas-plėtoti dorovinį, kultūrinį, tautinį vaikų ugdymą ir elgesio normas. Pagrindinio ugdymo tikslas-laiduojant vaiko asmenybės skleidimąsi, ugdyti aktyvų, savimi ir savo gebėjimais pasitikintį vaiką. Vidurinio ugdymo tikslas-išugdyti sveiką, aktyvų, kūribingą, elementaraus raštingumo ir socialinių gebėjimų įgijusį vaiką.
                 Gimnazija gauna finansavimą iš Birštono savivaldybės biudžeto, iš valstybės biudžeto  (mokinio krepšelio ir nemokamo maitinimo lėšos), iš surinktų specialiųjų lėšų, iš fizinių asmenų skiriamų 2 procentų gyventojų pajamų mokesčio. 
                 Gimnazijoje 2014/2015 mokslo metais 24 klasėse mokosi 546 mokiniai (2013/2014- 25 klasėse 580 mokiniai sumažėjo 34 mokiniais) iš jų l-4 klasėse (8 klasės)-127 mokiniai, vidutiniškai vienoje klasėje 16 mokinių, 5-8 klasėse (8 klasės)-198 mokiniai, vidutiniškai vienoje klasėje 25 mokiniai, gimnazijos aštuoniose  klasėse-221 mokinys, vidutiniškai 28 mokiniai vienoje klasėje. Mokykloje dirba 83 darbuotojai iš jų 55 dirbantys pedagoginį darbą, 8 administracija ir 20 aptarnaujantis personalas. 
              Gimnazijos tikslai yra teikti kokybišką vaikų ugdymą, puoselėti visas vaiko galias, lemiančias asmenybės brandą ir socializacijos sėkmę, skatinti vaiko savarankiškumą, iniciatyvumą, kūribiškumą, atskleisti ir ugdyti įvairius gebėjimus, puoselėti individualybę ir kita. 
              Atsižvelgdama į vietos bendruomenės ir įstaigą lankančių vaikų poreikius, tradicijas, unikalumą, tėvų lūkesčius, steigėjo galimybes įstaiga dirba pagal pradinio ir pagrindinio mokymo ir ugdymo programas ir Gimnazijos parengtas programas, kurios garantuoja kokybišką mokyklinį ugdymą.                                                                              
AUDITO APIMTIS IR METODAI 
                Audito metu buvo vertinamas ūkinių operacijų registravimas apskaitoje pagal Viešojo sektoriaus apskaitos ir finansinės atskaitomybės standartus (VSAFAS) ir audituojamas Gimnazijos 2014 metų pirmo pusmečio biudžeto sąmatų vykdymo ataskaitų rinkinys, finansinių ataskaitų rinkinys ir biudžeto lėšų ir turto naudojimas.

Patikrinta pirmo pusmečio formos: Forma BFP-1 programų  sąmatos; (švietimo veiklos (bendrosios dotacijos ir mokinio krepšelio lėšos), socialinė parama (vaikų nemokamas maitinimas, moksleivių pavėžėjimas, antkainio dengimas), projektų sąmatos, spec. lėšų patalpų nuoma. Formos Nr. 2 – Biudžeto išlaidų sąmatų  įvykdymo 2014 metų pirmo pusmečio ataskaitos; Forma Nr. 1-Įmokų į biudžetą, skiriamų specialiosioms programoms finansuoti ataskaita, Formos pagal VSAFAS 2014-06-30 d. duomenimis: Ilgalaikio materialiojo ir nematerialiojo turto, atsargų ir trumpalaikio turto vertės pasikeitimas per ataskaitinį laikotarpį; Finansinės būklės ataskaita; Veiklos rezultatų ataskaita; Pinigų srautų ataskaita; Grynojo turto pokyčių ataskaita; Kitos pajamos; Informacija pagal išankstinius apmokėjimus; Informacija apie per vienerius metus gautinas sumas; Informacija apie trumpalaikes mokėtinas sumas; ataskaita apie finansavimo sumų likučius; Finansavimo sumos pagal šaltinį, tikslinę paskirtį ir pokyčiai per ataskaitinį laikotarpį; Informacija pagal veiklos segmentus; Formos Nr. 4 –Gautinų ir mokėtinų sumų 2014-06-30 ataskaitos; Forma– Ikimokyklinių, visų tipų bendrojo lavinimo, internatinių ir vaikų globos bei kitų švietimo įstaigų etatų ir kontingento plano įvykdymo 2014-06-30 ataskaita; Finansinių ataskaitų aiškinamasis raštas. Patikrinimo metu analizuota ar visos ataskaitos atitinka duomenis užfiksuotus įstaigos pirminiuose dokumentuose t. y. orderiuose, didžiojoje knygoje ir kt.  
                  Gimnazijos veiklai vykdyti finansavimas buvo skirtas Birštono savivaldybės tarybos 2014-01-24 d. sprendimu Nr. TS-20. Gimnazija 2014 metų pirmą pusmetį savo veiklą pagal programas vykdė sekančiai:

· švietimo veiklos bendrosios dotacijos lėšos, kuriai vykdyti patvirtinta metams 787,40 tūkst. Lt savivaldybės biudžeto asignavimų, pirmo pusmečio planas 547,61tūkst. Lt, gauta 412,45 tūkst. Lt, panaudota 412,36 tūkst. Lt; Sąmata gimnazijos direktoriaus 2014-06-17 d. įsakymu buvo patikslinta iš 30 straipsnio į 11 straipsnį perkelta 800,00 Lt.
· švietimo veikla mokinio krepšelis, kuriai vykdyti patvirtinta 2325,00 tūkst. Lt, pirmo pusmečio planas 1409,68 tūkst. Lt, gauta 1575,60 tūkst. Lt, panaudota 1575,56 tūkst. Lt;

· socialinė parama nemokamo maitinimo antkainio dengimas, kuriai vykdyti patvirtinta metams 17,00 tūkst. Lt, pirmo pusmečio planas 12,0 tūkst. Lt, gauta ir panaudota 8,04 tūkst. Lt.

·  socialinė parama mokinių pavėžėjimas, kuriai vykdyti metams patvirtinta 270,40 tūkst. Lt, pirmo pusmečio planas 200,37 tūkst. Lt, trijų ketvirčių, gauta ir panaudota 150,01tūks. Lt.

· socialinė parama vaikų nemokamas maitinimas, kuriai vykdyti patvirtinta 94,64 tūkst. Lt, pirmo pusmečio planas 62,00 tūkst. Lt, gauta ir panaudota 40,75 tūkst. Lt.
· spec. lėšų programa patalpų nuoma, 2014-01-01d. lėšų likutis 0,26 tūkst. Lt, per 2014 metus planuota surinkti 25,00 tūkst. Lt, per pirmą pusmetį surinkta 9,81 tūkst. Lt. iš šios sumos negrąžinama 4,90 tūkst. Lt, likutis 2014-06-30 d. 5,16 tūkst. Lt.
                 Vasaros metu buvo vykdomas projektas „Susipažinkim, aš jus mokysiu“ sąmata 1,5 tūkst Lt, iš savivaldybės biudžeto skirta ir panaudota 1,5 tūkst. Lt, projekto „Judėk ir auk sveikas 2014“ vykdymui skirta 1,80 tūkst. Lt, projektas bus vykdomas ketvirtame ketvirtyje ir 0,4 tūkst. Lt buvo skirta vaikinų komandos starto mokesčiui sumokėti dėl dalyvavimo Lietuvos krepšinio varžybose Basketnews. lt taurei laimėti. Gimnazija surinko lėšų iš gyventojų 2 proc. gyventojų pajamų mokesčio, kurios laikomos atskiroje sąskaitoje.
                   Finansinės būklės ataskaitos 2014-06-30 d. duomenimis Gimnazijos ilgalaikis turtas yra 6691,52 tūkst. Lt iš jo 2,59 tūkst. Lt yra nematerialus turtas, trumpalaikis turtas yra 300,92 tūkst. Lt, finansavimo sumos 6992,44 tūkst. Lt, trumpalaikiai įsipareigojimai 279,86 tūkst. Lt ,ilgalaikių įsipareigojimų Gimnazija neturi. Veiklos rezultatų ataskaitos duomenimis, pagrindinės Gimnazijos pajamos 2014-06-30 dienai yra 2335,07 tūkst. Lt, sąnaudos 2335,07 tūkst. Lt. Didžiausią sąnaudų dalį sudaro išlaidos darbo užmokesčiui ir socialiniam draudimui, toliau seka išlaidos komunalinių paslaugų ir ryšių, socialinių išmokų, nusidėvėjimo ir amortizacijos ir kt.

Auditas atliktas vadovaujantis audito standartų reikalavimais bei kitais teisės aktais reglamentuojančiais audito atlikimą pagal Birštono savivaldybės kontrolės ir audito tarnybos patvirtintą planą. Patikrinimas buvo atliekamas dokumentinės kontrolės metodu ištisiniu būdu. Audito metu buvo naudotos analitinės ir sintetinės procedūros: tikrinimas, skaičiavimas,stebėjimas, apklausa, patvirtinimas ir kitos procedūros. 
                 Audito metu siekiant gauti audito tikslams reikalingų įrodymų, atlikta išsami rizikos analizė, kuri leido panaudoti ir reikšmingumu pagrįstą audito metodiką, audito darbą suteikiant didžiausios rizikos srityse; tvarkų, taisyklių ir kitų dokumentų peržiūrėjimas; ūkinių operacijų ir buhalterinių sąskaitų likučių išsamios ir analitinės audito procedūros; susipažinta su įstaigos veikla, vidaus kontrolės sistema, organizacine struktūra, su įstaigos veiklą reglamentuojančiais teisės aktais, su įstaigos apskaitos politika ir pokyčiais, su įstaigos finansavimo šaltiniais ir finansavimo lėšų panaudojimu, su turtu, įsipareigojimais, pajamomis už suteiktas paslaugas; peržiūrėta buhalterinių sąskaitų likučių perkėlimo į naują sąskaitų planą pagal viešojo sektoriaus apskaitos ir finansinės atskaitomybės standartus; nustatyta svarbiausios audito sritys (darbo užmokestis ir sacialinis draudimas, ilgalaikio turto, išlaidų apskaitos). Tikrinimo procedūros daugiausia buvo nukreiptos į tas sritis metinėse ataskaitose, kuriose buvo pareikalauta daugiausia lėšų bei kurios yra svarbiausios įstaigos valdymui.

Auditas atliktas siekiant gauti pakankamą užtikrinimą, kad biudžeto vykdymo ataskaitų rinkinyje ir finansinių ataskaitų rinkinyje nėra reikšmingų iškraipymų ir kad savivaldybės lėšos ir turtas bei gautos valstybės lėšos valdomi naudojami ir disponuojama jais teisėtai.
PASTEBĖJIMAI, IŠVADOS IR REKOMENDACIJOS

                    Patikrinimo metu nustatyta, kad Gimnazijos veikla vykdoma pagal įstaigos vadovo patvirtintą strateginį 2013/2014 metų planą ir 2013/2014 m. m.veiklos planą bei 2013/2014 m. m. ugdymo planą. Visiems šiems planams pritarta Gimnazijos tarybos ir Birštono savivaldybės vykdomosios institucijos.
                  Lėšos programoms vykdyti naudojamos pagal Gimnazijos direktoriaus patvirtintas sąmatas, už tinkamą sąmatų vykdymą atsakingas  direktorius ir vyr. buhalterė. 
                   2014 metų pirmo pusmečio biudžeto asignavimai vykdant programas ketvirčių eigoje direktoriaus  įsakymu vieną kartą buvo perkelti iš vieno straipsnio į kitą.
                   Gimnazijoje, Birštono savivaldybės tarybos 2012-09-21 d. sprendimu Nr.TS-162 Birštono savivaldybės biudžetinių švietimo įstaigų didžiausio leistino pareigybių skaičiaus patvirtinta 38 etatai. Įstaigoje, pagal tarybos sprendimu patvirtintus leistinus normatyvus yra parengtas ir direktoriaus įsakymu patvirtinta etatinių pareigybių sąrašas 35 etatiniai vienetai 3 etatiniai vienetai yra neužimti, parengta ir direktoriaus įsakymu patvirtinta įstaigos struktūra.     
                  Darbuotojams darbo užmokestis skaičiuojamas vadovaujantis 1993-07-08 d. Lietuvos Respublikos Vyriausybės nutarimu Nr.511 (su vėlesniais pakeitimais) „Dėl biudžetinių įstaigų ir organizacijų darbuotojų darbo  apmokėjimo tvarkos tobulinimo“ pagal nustatytus koeficientus bazinės mėnesinės algos dydžiais, taip pat Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“, Gimnazijos direktoriaus įsakymais dėl darbuotojų darbo apmokėjimo bei pagal sudarytus ir patvirtintus tarifikacijos sąrašus. Darbo laiko apskaita vedama darbo laiko apskaitos žiniaraščiuose pagal sudarytus darbo grafikus. Visiems darbuotojams yra parengta ir patvirtinta pareigybės aprašymai, kuriuose numatyta darbuotojų funkcijos, teisės, pareigos ir atsakomybė. 

Atsižvelgiant į Gimnazijoje patvirtintą 2014 metų biudžeto asignavimų struktūrą nustatyta  kad išlaidos darbo užmokesčiui ir socialinio draudimo įmokoms sudaro didžiąją metinių paprastųjų  asignavimų dalį 78,33 proc. ir susipažinus su apskaitos procesais audito metu reikšmingų sumų patikrinimą atlikau darbo užmokesčio ir socialinio draudimo įmokų priskaitymo srityje, pajamų mokesčio išskaičiavimo bei gautinų ir mokėtinų lėšų apskaitos srityje. Patikrinus darbo užmokesčio priskaičiavimą, išskaitymus iš darbo užmokesčio, mokesčių sumokėjimą ir atvaizdavimą apskaitoje, nustatyta,kad darbo užmokestis teisingai priskaitomas, laiku, teisinga suma ir už atitinkamą laikotarpį atsiskaitoma ir teisingai atvaizduojami apskaitoje gyventojų pajamų ir socialinio draudimo mokesčiai. Sąskaitų Nr. 171 ir 173 likučiai teisingai atvaizduoti Didžiojoje knygoje ir finansinėje atskaitomybėje. Patikrinus atostoginių apskaičiavimą bei atostogų rezervo priskaitymą, laikino nedarbingumo už dvi pirmas dienas paskaičiavimą, komandiruočių  išlaidų apmokėjimą  neatitikimų nenustatyta.
                 Vertinant vidaus kontrolės sukūrimą, nustatyta, kad Gimnazijoje vidaus kontrolės sistema sukurta taip, kad užtikrintų pagrindinius jai keliamus tikslus. Įstaigoje vidaus tvarką reglamentuoja Darbo tvarkos taisyklės, taip pat parengta ir direktorės įsakymu patvirtinta apskaitos politika, kuri apima įvairias tvarkas ir taisykles, patvirtintas sąskaitų planas, kiti direktoriaus įsakymais patvirtinti normatyvai ir pavedimai, tai pat  atsakingų asmenų paskyrimas už kontrolės vykdymą apskaitos, turto naudojimo ir kitose veiklos srityse. Parengta ir direktoriaus įsakymu patvirtinta Finansų kontrolės taisyklės, Gimnazijos darbuotojų etikos kodeksas, Viešųjų pirkimų tvarkos ir planas, Vaikų priėmimo tvarka ir kt. 
          Patikrinus mokėtinas ir gautinas sumas, nustatyta, kad 2014-06-30 ilgalaikių įsiskolinimų Gimnazija neturi, gautinos sumos yra 285,02 tūkst. Lt. Mokėtinos sumos yra 279,86 tūkst. Lt iš jų 6,66 tūkst. Lt už tiekėjams mokėtinos sumos 27,86 tūkst. Lt su darbo santykiais susiję įsipareigojimai ir 245,34 tūkst. Lt sukauptos mokėtinos sumos. 
          Patikrinimo metu, nustatyta, kad Gimnazijos vadovybės požiūris į įstaigos veiklą, organizacinę struktūrą yra teigiamas, direktorius ir vyr. buhalterė turi darbo patirtį. Vertinant vidaus kontrolės sukūrimą nustatyta, kad  Gimnazijoje yra sukurta pakankama vidaus kontrolės aplinka, kuri užtikrina, tinkamą ir teisingą biudžeto lėšų panaudojimą sąmatose numatytiems poreikiams įgyvendinti, bei kad gauti asignavimai ir patirtos išlaidos butų tiksliai ir teisingai atspindėtos biudžeto vykdymo ataskaitų ir finansinių ataskaitų rinkiniuose.                      
           Audito ataskaita pateikiama kartu su audito išvada.
Savivaldybės kontrolierė



Zita Pranckevičienė
Susipažino:
Birštono gimnazijos  direktorius



Alvydas Urbanavičius
                  
Vyr.buhalterė




Janė Čepienė
	     
	     


